Tolong jelaskan mengenai Orang Maori dalam bahasa melayu

Orang Māori merujuk kepada sebuah bangsa Polinesia yang terdapat di New Zealand yang mengamalkan budaya dan bahasa  mereka yang tersendiri. Dalam bahasa Maori , istilah Maori bermaksud normal, semula jadi atau biasa. Dalam cerita legenda dan tradisi lisan di kalangan masyarat itu, istilah Maori juga merujuk kepada semangat 'wairua'. Maori berkait-rapat dengan bahasa Polinesia , Mouli di Kepulauan Hawai, Maoli di Kepulauan Cook yang mempunyai maksud yang sama. Dalam bahasa Inggeris, maori bermaksud asli atau asal. Negara New Zealand menubuhkan Jabatan Hal Ehwal Orang Maori pada tahun 1947. Apabila disebut Maori di New Zealand, ia lebih merujuk kepada hal ehwal tanah yang diiktiraf sah oleh perlembagaan negara New Zealand yang dimiliki oleh orang Maori. Orang Maori menggunakan istilah 'Tangata Whenua' yang bermaksud pribumi. Malahan istilah 'Aoteroa' dalam bahasa Maori merujuk kepada seluruh New Zealand kini.

Sebelum 1974 penentuan seseorang itu orang Maori atau tidak ditentukan berdasarkan pengakuan sahaja . Tetapi selepas ramai rakyat New Zealand inginkan keistimewaan sebagai orang Maori, Akta Hal Ehwal Maori 1974 (Pindaan) telah digubal. Kini, seseorang itu didaftar sebagai Maori jika mengamalkan kebudayaan Maori dan mempunyai hubungan darah dengan ibu bapa atau moyangnya Maori. Hal ini menimbulkan kontroversi dan bantahan dari pelbagai penjuru . Contohnya kes melibatkan Christian Cullen pada tahun 2003 . Tribunal Waitangi diwujudkan bagi membicarakan hal ehwal Maori. Sebenarnya ramai orang Maori di New Zealand kini bukanlah orang Maori yang sebenar. Perkara ini telah dibangkitkan oleh Don Brash dari Parti Kebangsaan .